Sias Ebersohn terug Cheetahs toe | Netwerk24
Sias Ebersohn terug Cheetahs toe
Deur Hendrik Cronjé 26 Junie 2015 12:53
Sias Ebersohn in die klere van die Western Force. Foto: Christiaan Kotze
Sias Ebersohn word weer 'n Cheetah.
Netwerk24 verneem die losskakel sal hom in Augustus weer by die Cheetahs aansluit.
Ebersohn het die afgelope tyd sy rugby vir die Australiese Superrugby-franchise Western Force gespeel.
Vanweë sy veelsydigheid kan hy op heelagter of losskakel oorweeg word. Die Cheetahs het vroeër bekend gemaak Fred Zeilinga (Haaie, losskakel) en Neil Rautenbach (Westelike Provinsie, haker) gaan ook Vrystaters word.
Ebersohn en sy tweelingbroer, Robert (senter), het lank saam vir die Cheetahs gespeel. Robert speel nou vir die voormalige Sprinbok-breier Jake White se Franse klubspan Montpellier.